Elvis lett minden idõk legnagyobb rockbálványa
Elvis Presley lett minden idõk legnépszerûbb könnyûzenei bálványa, a Vizzavi internetes közvélemény-kutatása alapján.
Az ötvenes évek rocklegendája elsöprõ többséggel nyert, a második helyezett azonban némi meglepetést okozott szakmai körökben. Az ezüstérmes ugyanis Cliff Richard lett, aki a hatvanas években tagadhatatlan népszerûségnek örvendett, ám azóta nemigen lehetett hallani róla.

A harmadik helyre a modern popzene fenegyerek Robbie Williams futott be, akit a többször a legnépszerûbb együttesnek megválasztott Beatles követ a listán. Az ötödik helyet, s ezzel a legnépszerûbb énekesnõnek járó elismerést Madonna seperte be. A popdívát a nemrégiben az évszázad hangjának kikiáltott Frank Sinatra követi.

John Lennon a többi Beatles tag nélkül is bekerült a legjobb tíz sztár közé, amely társaságba olyan személyiségek kerültek még be, mint Freddie Mercury, Michael Jackson és Elton John.

A felmérésbõl kiderült, hogy szavazáskor az énekesek hangja volt a legfontosabb szempont, míg tánctudásukat és elõadói készségüket csak másodlagosnak ítélték a voksolók.
George Harrison Paul McCartney Elvis Presley könnyûzene The Beatles